text: برجر بوتيك من المطاعم الي كانت مسيطرة على البرجر خلال السنوات الأخيرة لكن من دون سابق إنذار أغلق المطعم لفترة تعدت السنة تقريباً وإنحرمنا من أفضل برجر خلال تلك الفترة. بعد إفتتاح المطعم خلال الأسابيع الي فاتت بديت الاحظ التغيرات على المطعم حتى زرته 
    
   1- يفتح أبوابه بعد الساعة 6، يعني إلتغت فترة الغداء 
    
   2- قصو من المنيو ثلاث أرباع الخيارات الي كانت تعطي المطعم هويته بتقديم خيارات ترضي الجميع  مثل ساندويتش البورتابيلو المحشي بالجبن والسبانخ أو ساندويتش الساموراي الي كانت تقدم دجاج مشوي مع مايونيز وواسابي 
    
    
   3- تصغير الأطباق بشكل فضيع جداً مع إرتفاع الأسعار بشكل جشع 
    
    
   الملاحضات الثلاث ماتهمني كثر مايهمني جودة وإتقان الأطباق في المطعم مع ان النقطة الأولى هي أكثر نقطة ضايقتني لكن أكيد ماشالوها لو انها كانت تمشي.بالنسبة لتجربتي الاخيرة عندهم للأسف كانت بائسة حداً 
    
    
   الاطباق والتقييم 
    
   مانهاتن برحر: للأسف الحجم كان قريب جداً لحجم السلايدر فالحجم صار أصغر اما بالنسبة للجودة فارتفعت للأفضل لكن كانت المشكلة بالدهن الي في البرجر وكأن البرجر مشوية بمكان إنشوى فيه اكثر من طبق حتا أخذت من كل طبق ريحة ودهن حتى وصلت لمرحلة تعطيها طعم غريب ولا يستساغ أعجز عن وصفة 
    
    
   سلايدرز: داينمايت، مشروم اند سويس، أندر ذا سي: 
    
   السلايدرين الأولين كانو للأسف يشتركون بسلبية وحدة وانهم كان مشويين حتى تعدو مرحلة الإستوا وصارو ناشفات لدرجة اني ماكملتهم أما الأخيرة أندر ذا سي فكانت ممتازة لكن للأسف التارتار صوص الي فيها ممسوح بالملي وإختفى بعد أول قضمة وتركني مع فيليه سمك بطعم سمكي قوي من دون أي صوص للإستمتاع فيه 
    
    
    
    
   تجربة تعيسة جداً راح تخلين أوقف عنهم فترة وأكيد راح أعطيهم فرصة أخيرة في المستقبل